c: text/html

text:
Prostat
Prostat ta un klir den kurpa di hende hòmber. Prostat ta den parti abou di barika, e ta lora rònt di e tubo di orina. Ora un hende hòmber ehakulá, su simia ta sali den e líkido ku e prostat ta produsí. Por kousa problema di orinamentu ora e prostat krese òf bira grandi.
Ta konsehabel pa un hende hòmber ku a kumpli 50 aña hasi un chèkòp, ku ta inkluí un èksamen rektal, serka su dòkter un biaha pa aña. Ora un prostat hincha òf krese no ta probabel ku e kousa ta un kanser; mayoria di bia e kousa ta benigno.

robotstxt: allowed

filter: keep


text:
Nativonan di Amérika
Indjannan[editá | editá fuente]
Siglo nan promé ku Cristobal Colon a deskubrí San Salvador na aña 1492 e indjannan aki tabata reino dje kontinente i di karibe. Nan tabata sali foi parti sùit dje kontinente ku nan kanoa nan traha di tronkon di palu pasa tur e islanan den karibe i kisas bai te parti nort dje kontinente. Riba diferente dje islanan den Karibe a haya restu nan ku por a kompará ku restu nan ku a haya riba e kontinente, asina por a mira di kua kultura òf kua parti dje kontinente e indjannan tabata bini. Nan a funda nan kultura riba diferente dje islanan den karibe, riba e kontinente tabatin indjannan ku sivilisashon hopi haltu te awendia ta haya restu dje kultura nan menera Inka, Azteka ,i Maya nan tabata traha tempel, kaminda, brùg den seru nan. E pueblo tabata bon organisá i e indjannan tabata ebedesé nan rei i e hefe nan, E kolonialista nan Oropeo Spaño no tabata interesá den bida i kultura dje indjannan, nan interes a bai solamente pa oro i plata k'e indjannan tabatin. E spañonan a preshoná e indjannan pa haya sa unda tabatin mas oro i plata. Despues nan a funda nan kultura riba e islanan i riba e kontinente, nan a destruí bida i kultura dje indjannan a laga nan traha komo katibu y hopi di nan a muri dje trabou pisá ku nan mester a hasi i di malesa nan ku tabata pega ku e Oropeano nan a trese kuné i mal tratu ku nan a haya serka e kolonialista nan. Despues a bin pater nan katoliko ku a kuminsa yuda e indjannan i a introdusí religion katóliko i a hasi nan kristian.


text:
Studiantenan di MBO nivel 1 na FORMA si por sigui èksamen i diploma.
Ayera atardi FORMA a risibí e grato notisia for di Inspekshon di Enseñansa ku nan por sigui duna èksamen i diplomanan di MBO nivel 1 na FORMA. E outorisashon akí ta un eksepshon riba e desishon di Inspekshon di Enseñansa pa stòp èksamennan na MBO na Boneiru.
Inspekshon di Enseñansa a tuma e desishon akí basá riba e echo ku FORMA ta traha kaba ku un komishon di èksamen interno ku si ta kumpli ku e eksigensianan di inspekshon. E gerensia di FORMA ta orguyoso ku nan ta konta ku e konfiansa di Inspekshon di Enseñansa tin den nan kalidat di enseñansa i en partikular e èksamennan. Den luna di aprel 2016 inspekshon lo bin hasi un kontròl den e funshonamentu di e komishon di èksamen interno na FORMA.
Durante e situashon di krísis e studiantenan na FORMA a sigui traha riba nan estudio ku motivashon i entusiasmo loke ku ta pone ku no ta bai tin retraso den e prosesonan di estudio. Dia 18 di febrüari próksimo FORMA lo otorgá diploma konforme planifikashon. Studiantenan na FORMA entretantu a wòrdu informá. "Nos ta sumamente preokupá paso nos no sa kiko ta bai pasa ku nos ora nos mester sigui studia na MBO nivel 2", palabranan di un studiante di FORMA preokupá.
Ademas FORMA a bai di akuerdo ku un petishon di direktiva di SGB pa konsehá nan komishon di èksamen den e proseso di mehorashon di nan èksamennan.


text:
Noord – Diamars mainta polis a bay atende un boksmento entre tres auto, esaki tawata altura di Imelda Hof.
Na e sitio nos a compronde cu e chauffeur di e B.M.W. no a regula su velocidad y tampoco a mantene distancia di e Volkswagen.
Esaki na su turno a bay dal tras di e Hyundai Elantra su dilanti. Den e Volkswagen tabata tin un mucha cu a haya un bolonbonchi na e parti abou di su wowo y e dama chauffeur tabata keha di dolor na su nek. Na yegada di e ambulance nan a atende e victimanan y a transporta nan pa hospitaal.


text:
Lider Polítiko di MFK sr. Gerrit Schotte ku diferente reunion na Venezuela relashoná ku e tópiko di DAE
“Gerrit Schotte: Mi tin pueblo di Kòrsou i den e kaso spesífiko aki, empleadonan di DAE na pechu”
Manera ta konosí dia 10 di yüni último un delegashon di trahadornan di DAE ku tabata akompañá pa un gran mayoria di e demas personal di e kompania aereo, a ofresé Parlamentario di MFK sr. Gerrit Schotte un petishon ku a wòrdu firmá dor di e forsa laboral di e kompania, den kual ta pidi sr. Gerrit Schotte intermediashon pa sali na vanguardia di DAE i sigurá nan kuponan di trabou.
Despues ku sr. Schotte a indiká na e empleadonan, ku ta mama i tatanan di famia ku e tin mantenshon di empleo pa tur esnan enbolbí na pechu i den e kaso aki e lo hasi tur kos ku ta na su alkanse pa DAE keda un kompania aereo viable i ku futuro i pa niun kupo di trabou no bai pèrdí, sr. Schotte a kuminsá mobilisá i drenta den kontakto ku su netwerk ku e tin na Venezuela pa haña algun sita i reunion ku personanan ku tin posishonnan importante den komunidat di Venezuela.
Djadumingu último, Schotte a haña konfirmashon di e tres sitanan mas importante ku el a pidi p’é i tabata na e momentu ey ku el a sali pa Venezuela djaluna atardi.
E promé reunion tabata djamars mainta ku dr. José Vicente Rangel ku ta èks Vise Presidente di Venezuela durante e periodo 2002 pa 2007. Durante e reunion, Schotte a duna un splikashon amplio riba e situashon di DAE i su impakto pa Kòrsou su ekonomia. Na e momentu aki dr. José Vicente a indiká ku e lo hiba e mensahé aki personal pa Presidente di Venzuela sr. Nicolas Maduro djarason awor ora e yega bèk for di su biahe na Oropa.
Na momentu ku e notisia tabata bai rònt ku èks Promé Minister di Kòrsou sr. Gerrit Schotte tabata na Venezuela, mesora yamadanan a kuminsá drenta pa entrevistanan na Televishon i Radio. Un di nan tabata Globovision, ku tres siman pasá a kambia di gerensia. Akinan Gerrit Schotte a sa di laga e mensahé atras ku e empleadonan a pidi p’é tramitá. Mas ku 1 mion persona na Venezuela por a mira e entrevista ku Gerrit Schotte BIBU. Durante e entrevista por a mira minütnan largu imagennan bunita di nos dushi Pais Kòrsou. Un propaganda ku normalmente ta ímpagabel!
Awor’aki e mensahe lo bai kana su kaminda. Gerrit Schotte a drenta avion ayera; eksaktamente 1 siman despues ku e empleadonan di DAE a bin serka dje i a bai hasi lo máksimo ku ta na su alkanse pa e mensahe di e trahadornan di DAE yega i salbarguardiá trabounan di Mama i Tatanan di Famia.


text:
Sudan
Sudan ofisialmente e Republika di Sudan, ta un pais den nort-ost Afrika. E ta e pais mas grandi di Africa anto e Mundu Arabe, anto e di dies mas grandi na mundu. E ta grens ku Egypto na parti nort, e Laman Korá na parti nort-ost Eritrea anto Ethiopia na parti ost, Kenia anto Uganda na parti sur ost, Republika Demokratiko di Kongo anto e Republika Sentral Afrikano na parti suit-west, anto Chad anto Libya na parti nortwest. E riu mas largu na mundu, e Nilo ta dividi e pais den banda ost ku west.


text:
Educa bo yiu(nan) tocante desaroyo sexual ta un tarea di mayor(nan)/educador(nan). Ta wordo recomenda pa cuminsa haci esaki for di ora cu e mucha ta chikito pero teniendo na cuenta e madurez emocional y intelectual di e mucha, pa asina evita adelanta contenido cu nan lo por compronde miho mas despues.
Departamento Asunto Social (DAS) a organisa den luna di april un charla titula ‘comunicacion positivo tocante desaroyo sexual’. E charla a wordo presenta pa Corina Linssen y Noëmi Haddocks di Tienda di Educacion y a enfoca riba e diferente fasenan cu un mucha ta pasa aden durante su crecemento. E curso aki tabata completamente gratis y a wordo presenta prome pa e clientenan di DAS y despues pa resto di e comunidad.
E meta principal tras di e charla aki tabata pa educa mayor(nan)/educador(nan) riba e importancia pa tin conocemento riba e tereno di desaroyo sexual y con pa aplica esaki den un manera positivo den nan hogar. Si mayor(nan)/educador(nan) tin e conocemento di e fasenan aki, esey lo por yuda cu e manera con ta cria/educa poniendo enfasis riba e necesidadnan di e muchanan. Na final di e tayer e mayor(nan/educador(nan) tabata tin un conocemento y e hermentnan cu nan mester pa por uza na un manera positivo pa asina por comunica cu e mucha(nan) tocante nan desaroyo sexual.
Mayornan na Aruba ta haya nan cu hopi reto ora ta trata educacion di nan yiu(nan). Hopi di e mayornan aki ta yega DAS pidiendo guia pa nan mes y/of pa nan yiu(nan).
Ademas di ofrece mayornan y famia e guia individual, DAS ta ofrece charla/tayer nan informativo y educativo relata na e diferente peticionnan cu e cliente nan di DAS ta bini cu ne. DAS lo sigui organisa diferente charla y tayer educativo pa asina sigui sostene e mayornan na Aruba.


text:
Sam Cooke(Bo a yega akinan pa via di e página Sam cooke)
Samuel 'Sam' Cooke ( 22 di janüari 1931 - 11 Desèmber 1964) nasé na Los Angeles, California, tabata un kantante i kompositor merikano i e ta ser konsiderá komo un dje grandinan di tur tempu.
Ku gran influensia tantu riba tereno vokal i komposishon, Cooke ta konosí komo e rei di músika soul pa su koló di bos pekuliar i tambe su importansia den músika popular. Su fundeshi di músika soul a kontribuí na kresementu di artistanan manera Aretha Franklin, Bobby Womack, Al Green, Curtis Mayfield, Stevie Wonder, Marvin Gaye i Billy Preston, pero tambe el a yuda músika di artistanan manera Otis Redding i James Brown.
Cooke tabatin 30 hit den top 40 entre 1957 i 1964, pero tambe tres despues di su morto. Hitnan grandi manera "You Send Me", "A Change Is Gonna Come", "Cupid", "Chain Gang", "Wonderful World", i "Twistin' the Night Away" ta algun di su kantikanan mas popular. Cooke tabata un di e promé artistanan di koló ku tabata atendé ku e banda ekonómiko di su karera. El a funda su mes kompanía diskero i tambe su mes kompanía publisitario. Tambe e tabata aktivo den e Civil Rights Movement.
Dia 11 di Desèmber 1964 Cooke ta ser tirá fatalmente pa señora Bertha Franklin, ku un resultado mortal. Despues di un investigashon huesnan ta dikta ku e morto di Cooke ta un homisidio hustifikabel. Ainda familiarnan i konosínan di Cooke tin nan dudanan tokante su fayesimentu.
Kontenido
Hubentut i kareraEditá
Cooke su nòmber original ta Samuel Cook. Su fam original no tabata kontené e lèter 'e' patras. Mas despues el a agregá esaki na su fam, aunke e motibu pa ku e desishon akí aínda ta deskonosí. E tabata un di e ocho yunan di reverendo Charles Cook, un pastor baptista, i su kasá Annie Mae.
Na 1933 e famia a muda pa Chicago. Cooke a sigui su estudionan na Doolittle Elementary i na Wendell Phillips Academy High School na Chicago, e mesun skol ku Nat "King" Cole a bishitá un par di aña anterior. Sam Cooke a kuminsá su karera ku su rumannan den un grupo ku tabata hiba e nòmber "The singing children" na edat di 9 aña. Ela bira konosí na edat di 14 aña ora el a kuminsá kanta ku e grupo Highway QC's. Durante e temporada aki Cooke a sera amistat ku su bisiña i tambe kantante di gòspel, Lou Rawls ku tabata kanta den un grupo rival.
Na 1950 Cooke a remplasá Reubert H. Harris komo 'lead' di e banda di gòspel The soul Stirrers. Bou di liderasko di Cooke e banda a logra firma ku e kompanía Specialty Records, i e promé kansión ku nan a graba bou di e kompanía akí tabata "Jesus gave me water". Nan a graba mas kansiónnan manera "Peace in the Valley", "How Far Am I From Canaan?", "Jesus Paid the Debt" i "One More River". E kansiónan akí pa gran parti a ser kompositá pa Cooke mes. Hopi bes Cooke tabata ser kreditá pa trese gòspel bou di e hubentut, espesialmente mucha muhénan ku tabata kore bai esenario ora e grupo ta toka djis pa nan mira Cooke.
Kruse pa músika popEditá
Su promé kantika pòp tabata "Loveable" (1956), vershon kopiá i adaptá for di e kansión "Wonderful" ku a ser lansá bou di e nòmber "Dale Cook" pa asina su fanatikonan di gòspel no deskubrí ku ta e. Den e tempunan ei kanta músika pòp tabata ser konsiderá mundano i diabóliko pa hendenan kreyente. Sinembargo ku e stèm pekuliar di Sam hendennan a ripará ku ta e tabata tras di e kansiónnan.
Doño di e kompanía diskero a duna Cook pèrmit pa kanta bou di su mes nòmber, pero ora ela haña sa ta ki tipo di músika Cooke tabata produsiendo ela rabia. Esakinan a trese konflikto i a kousa ku Sam a bandoná e kompanía diskero akî.
Na 1957 Cooke a aparesé den e show ABC's The Guy Mitchell Show. Ne mesun aña ela firma ku e kompanía diskero "Keen Records" i a saka e kansion "You send me" ku a keda seis siman na tòp 1 riba Billboard R&B chart. Pero riba e Billboard general tambe ela keda 3 siman na tòp 1.
E la lansa su mes kompanía diskero, Sar Records, huntu ku J.W. Alexander i su manager, Roy Crain. E kompanía no muchu tempu después a firma artistanan manera The Simms Twins, The Valentinos ( Bobby Womack i su ruman hòmbernan), Bobby Womack i Johnnie Taylor. Despues di esei Cooke a lanta un kompanía publisitario i tambe un kompanía di manager i a firma ku RCA Records.
Un di su promé hitnan ku RCA tabata "Chain gang" kual a yega top 2 riba Billboard pòp chart. E hit aki a ser siguí pa otro hitnan inkluyendo "Sad Mood", "Cupid", "Bring it on Home to Me" (ku Lou Rawls komo korista), "Another Saturday Night" i "Twistin' the Night Away".
Komo mayoria artista di R&B di e tempu ei Sam tabata konsentrá mas riba saka kantikanan individual ku saka un album kompletu. E tabatin 29 Top 40 riba pòp charts i mas ainda riba e listanan di R&B. E tabata un kompositor prolifiko i e mes a skibi gran mayoria parti di su kansiónnan.
MatrimonioEditá
Cook a kasa dos bes. Su prome matrimonio tabata ku e kantante-bailarina Dolores Mohawk. Dolores a haña un aksidente di trafiko ku a kousa su morto. Aunke Cooke i Mohawk tabata divorsiá na e momentunan ei, Cooke a kubri tur e gastunan di e morto di Mohawk.
Ku su segundo kasá Barbara Cook a haña 3 yu. Linda(1953), Tracy(1960), Vincent(1961-1963). Vincent a fayese trágikamente despues di a hoga den un pool. E morto a laga Sam basta ratu inkonsolabel pero despues ela rekuperá i bolbe drenta studio bèk. Ta pa e mesun motibu aki Sam i su kasá a konfrontá konfliktonan ku a pone nan separa.
MortoEditá
Cooke a fayesé na edat di 33 aña riba 1 di Desèmber 1964 na Hacienda Motel, Los Angeles, California. Riba alertanan di un posibel tiroteo i sekuestro na e motèl, polisnan a bin enkontrá ku e kurpa sin bida di Cooke, ku solamente un jacket na su kurpa i sapatu, sin karson i sin ropa interior.


text:
Tri-atletanan Renze Postma y Linda Smit ta triunfa den e Sprint Triathlon Nacional
Oranjestad, Aruba 14 di mei 2018. Diadomingo ultimo, Aruba Triathlon Association a tene nan campeonato nacional di Sprint Triathlon unda un cantidad grandi di tri-atleta a bin competi contra di otro pa e premio maximo. E categoria aki e atleta mester a landa un total di 750 meter, core bicicleta pa 20 km y finalisa e competencia cu un 5 km careda na pia. Tambe tabata tin e competencia di Super Sprint, esaki di e hobennan te cu 14 aña cu mester a landa 375 meter, core bicicleta 10 kilometer y finalisa cu 2.5 kilometer core na pia.
Pa loke ta e resultado final di e competencia nos tin cu bisa cu e atleta elite Renze Postma despues di varios competencia ausente a gana e campeonato nacional di sprint marcando un tempo di 1ora y 1min. E hoben prospecto Giannon Eights a logra un di dos lugar overall cu un record personal nobo di 1ora y 2min mientras Romar Arendsz cu a yega na di tres lugar tambe a kibra un record personal nobo ora e la drenta den 1ora y 3 min. Den e categoria femenino, Linda Smith a recupera su posicion number 1 unda e ta finalisa dilanti Amadee Nicolaas y Sandra Postma. Den e relay nos a haya e atletanan Flory Kock, Jonathan Croes y Zhyon Geerman a crusa e finish line como e prome nan.
Den Super Sprint e hoben Justin Morales a yega na di prome lugar den e categoria mucha homber mientras Aleeza Semeleer a yega como e prome den e categoria mucha muher. Den e relay Super Sprint nos ta haya e trio Inald Fernandez Perna, Jeann-Drick Croes y Tyree Koeiman a drenta como e prome team.
Stichting Sportsubsidie Aruba a subsidia e competencia di Sprint y Super Sprint Triathlon organisa pa Aruba Triathlon Association.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.